# Ilièr e la Ramada

Ilièr e la Ramada$^,$$^,$$^,$ (Illier-et-Laramade en francés) es una comuna occitana del País de Fois, situada dins lo departament d'Arièja e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Ilièr e la Ramada :
| | Gorbit | |
| Orús | | La Puèja |
| | Siguèr Lercol | |

## Toponimia
### Ilièr

La prononciacion es [i'ʎɛ]. Las fòrmas ancianas son Eleno (?) en 1246, Ilie en 1318-1325, Illier en 1385, Ilhier cap a 1460 (Cronica d'Esquerrièr), etc. Ilièr pòt venir d'un nom germanic d'òme Illhari o Islar, per Dauzat, o del nom latin Hilarius pels Féniés (meteissa evolucion que pel sufixe -arius; la varianta normala en occitan Alari es mièja-sabenta). Negre, citat per Patrici Pojada, èra tanben, sense certitud, per Hilarius. Segon Patrici Pojada, Ilièr poiriá èsser un nom d'òme, benlèu Hilarius, ambe tractament popular : evolucion regulara del sufixe -arius en -ièr e palatalizacion (normala en Savartés) de l- davant -i-. Patrici Pojada causís pas entre las grafias Ilièr e Ilhièr, mès pensa que la segonda es a privilegiar dins le contèxte local.

### La Ramada

La prononciacion es [lara'maðo]. Patrici Pojada coneis pas de fòrmas ancianas. Per explicar La Ramièra, en Carcin, Dauzat fornís le latin ramus « branca ». Per La Ramada, Viteau prepausa le mot occitan ramat « tropèl de motons ». La sola causa versemblabla es que le nom se compausa de l'article e del nom occitan ramada. Le sens es probablament de fulham, bronda, mès tanben de cabana, sense refusar le de grand tropèl (ramada es un aumentatiu de ramat). La causida es donc entre totas aquelas possibilitats$^,$.

## Istòria

* Entre 1790 e 1794, Ilièr annexèt La Ramada

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2014 | (2026) | André Dupuy | sense | retirat de l'ensenhament |
| març de 2008 | 2014 | Marcel Ruffié | | |
| març de 2001 | 2008 | Yvette Debruille | | |
| 1975 | 2001 | Elie Vidal | | |
| | 1975 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Vic de Sòs; es ara del canton de Sabarthès (en francés), donc de Sabartés.

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 302 | 296 | 367 | 361 | 422 | 424 | 426 | 462 | 459 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 393 | 424 | 378 | 364 | 385 | 368 | 387 | 371 | 321 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 302 | 255 | 243 | 195 | 156 | 149 | 105 | 94 | 47 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 46 | 36 | 30 | 36 | 31 | 20 | 21 | 21 | Cercar |
| 2009 | 2010 |
| 21 21 | 21 21 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 29 abitants e la densitat èra de 5,78 ab/km².

## Véser tanben

* Comunas d'Arièja

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 3 Patrici Poujade, Dictionnaire toponymique de l'Ariège, ed. IEO d'Arièja, 2021, p. 213
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 360
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 128
* ↑ Patrici Poujade, Dictionnaire toponymique de l'Ariège, ed. IEO d'Arièja, 2021, p. 228
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 387
* ↑ http://cassini.ehess.fr/cassini/fr/html/fiche.php?select_resultat=17525
* Portal de Lengadòc